**Bisnekset verkkoon – digitaaliset yrittäjyysoppimateriaalit ammatilliseen koulutukseen**

Bisnekset verkkoon -materiaalit ovat ammatillisen koulutuksen perustutkintoihin räätälöityjä yrittäjyyskasvatukseen oppimateriaaleja. Tarjolla on kolme maksutonta, digitaalista oppimateriaalikokonaisuutta, jotka perustuvat ammatillisiin tutkinnon perusteisiin, soveltuvat kaikkiin ammatillisiin perustutkintoihin ja noudattavat ePerusteiden ammattitaitovaatimuksia.

Yrittäjyyskasvatuksen oppimateriaalit ovat käytännön työn oppimista täydentäviä, ja opettajan on mahdollista muokata omaa kurssipohjaa eri ammattialoille soveltuviksi sekä räätälöidä kokonaisuutta oppijakeskeisesti ja oppilaan liikeidean mukaan. Oppimateriaaleja opiskellaan Claned-oppimisympäristössä. Halutessaan niitä voi käyttää myös ammattitutkinto- ja lukio-opetuksessa. Oppimateriaalit ovat selkokielisiä. Materiaali on mahdollista siirtää koulutuksen järjestäjän omiin verkko-oppimisympäristöihin, jolloin materiaalin päivittämisestä tulee itse vastata. Tarjolla on oppimateriaalit seuraaviin tutkinnon osiin:

 **Yrittäjyys ja yrittäjämäinen toiminta**, 1 osp

(pakollinen kaikissa ammatillisissa perustutkinnoissa)

Yrittäjyys ja yrittäjämäinen toiminta -opintojakso tarjoaa inspiraatiota, käytännönläheistä tietoa ja toiminnallista oppimista opiskelijalle, joka on kiinnostunut yrittäjyydestä ja yrittämämäisestä toiminnasta. Oppimateriaalissa noudatetaan tutkinnon osan ammattitaitovaatimuksia. Opintojaksolla käsitellään teemoja kuten

* Minustako yrittäjä?
* Liikeidean suunnittelu
* Yritystoiminnan kulut ja rahoittaminen
* Oman alan yritystoiminnan merkityksen selvittäminen ja verkostoituminen

**Yritystoiminnan suunnittelu,** 15 osp

(valinnainen, soveltuu kaikkiin ammatillisiin perustutkintoihin)

Yritystoiminnan suunnittelu tarjoaa työkaluja ja tukea oman liiketoimintasuunnitelman laatimiseen ja yrityksen perustamiseen. Opintojaksossa opiskelija selvittää omia vahvuuksiaan yrittäjänä, kehittää liikeidean ja jalostaa siitä liiketoimintasuunnitelman, jossa selvitetään mm. liikeidea, asiakaskohderyhmät, markkinat ja markkinointitoimenpiteet, talouslaskelmat, kannattavuus ja hinnoittelu. Opiskelija saa myös perinpohjaisen tuen yrityksen perustamiseen liittyviin teknisiin asioihin. Opintojakson osaaminen osoitetaan näytöillä. Näyttö koostuu liiketoimintasuunnitelmasta ja yrityksen talouslaskelmista, jotka tehdään opintojakson aikana oppimistehtävien avulla.

**Yrityksessä toimiminen,** 15 osp

(valinnainen, soveltuu kaikkiin ammatillisiin perustutkintoihin)

Yrityksessä toimiminen on toiminnallinen tapa oppia ja arvioida yritystoimintaa, sillä opiskelija hankkii osaamista joko harjoitusyrityksessä, omassa yrityksessä tai yrittäjän varjostajana. Opintojakso tarjoaa opiskelijalle kokemusta yritystoiminnan aidosta arjesta, työkaluja yrittäjänä toimimiseen, keinoja arvioida yrityksen toimintaa sekä käytännön tekemistä, havainnointia ja tiedon hankintaa. Opintojaksoa suorittavalla opiskelijalla tulee olla koulutussopimus, oppisopimus, harjoitusyritys tai oma yritys. Osaaminen osoitetaan näytöillä. Opintojakson aikana tehdään yritystoiminnan raporttia, joka voi toimia näyttöaineistona.

**Näin otat oppimateriaalit käyttöön**

**Jos haluat alkuun tutustua eri materiaaleihin, toimi näin:**

* Tilaa sähköpostiisi tutustumislinkki näytemateriaaleihin [TÄÄLTÄ](https://bisneskurssit.fi/yrittajyyskasvatuksen-oppimateriaalit/).
* Huom. näytemateriaalia ei tule käyttää opetuksessa. (Mikäli et saanut sähköpostiisi tilaamaasi linkkiä, tarkistathan varalta myös roskapostisi.)

**Jos tiedät jo minkä materiaalin haluat käyttöösi, toimi näin:**

1. Tilaa haluamasi digitaalinen oppimisalusta laittamalla viesti bisneskurssit@tat.fi. Kerro viestissä, minkä kurssipohjan haluat käyttöösi ja mistä oppilaitoksesta olet. Saat sähköpostitse linkin tilaamaasi kurssipohjaan. (Ensimmäisellä käyttökerralla luot myös profiilin Claned-oppimisalustalle.)
2. Jaa saamasi kurssilinkki opetukseen osallistuville opiskelijoille.
3. Katso myös [ohjeet opettajalle](https://vimeo.com/285734991/a6432b4cc2) ja [ohjeet opiskelijoille](https://vimeo.com/285734963/37ff7141a9) Clanedin käyttöön liittyen.

### **Koulutukset opettajille**

TAT järjestää opettajille maksuttomia etäkoulutuksia, joissa käydään läpi Claned-oppimisympäristön käyttöä opetuksessa ja eri tehtävätyyppejä. Koulutuksessa perehdytään myös tuotettujen oppimateriaalien keskeisiin sisältöihin. Mikäli työskentelet hankkeessa toimineessa oppilaitoksessa (Stadin ammatti- ja aikuisopisto, Espoon seudun koulutuskuntayhtymä Omnia, Ammattiopisto Live, Vantaan ammattiopisto Varia), voit osallistua myös oman oppilaitoksesi järjestämään koulutukseen. Kysy lisää oppilaitoksesi yrittäjyyskasvatustiimiltä.

Ilmoittaudu TATin järjestämien koulutuksiin [TÄÄLTÄ](https://bisneskurssit.fi/webinaarit/)

**Mikä Bisnekset verkkoon?**

Bisnekset verkkoon hanke toteutettiin vuosien 2019–2020 aikana Opetushallituksen rahoituksella. Oppimateriaaleja olivat tekemässä laaja yhteistyöverkosto Stadin ammatti- ja aikuisopiston vetämänä: Espoon seudun koulutuskuntayhtymä Omnia, Ammattiopisto Live, Vantaan ammattiopisto Varia, Nuori Yrittäjyys ja Talous ja nuoret TAT. Hankkeen päätyttyä TAT hallinnoi, päivittää ja levittää materiaalia.

Ammatillisten yrittäjyysoppimateriaalien käyttöoikeuden lisenssi on **CC-BY-NC 4.0.** Oppimateriaaleja saa käyttää opetuksessa, muokata, jakaa ja siirtää eri alustalle, kun mainitsee materiaalin lähteen. Oppimateriaali ei ole tarkoitettu kaupallisiin tarkoituksiin. [Lue lisää lisenssistä](https://creativecommons.org/licenses/by-nc/4.0/).

**Bisnekset verkkoon – eSeppopeli**

Hankkeessa suunniteltiin ja tuotettiin eSeppopeli-ympäristöön tutkinnon osan Yrittäjyys ja yrittäjämäinen toiminta 1 osp – peli.

Pelin löytää seppo.io – alustalta sisältökirjastosta nimellä Yrittäjyys ja yrittäjämäinen toiminta. Peli on kokeiluversio, jota voi soveltaa tutkintokohtaisesti.